4. számú melléklet

**A települési nemzetiségi önkormányzat testületi működése feltételei biztosításának, valamint a működéssel kapcsolatos végrehajtási feladatok ellátásának módszerei**

1. Az Önkormányzat a község területén működő települési nemzetiségi önkormányzat számára

a) a testületi működéshez igazodó ingyenes helyiséghasználatot biztosít, amelynek feltételeit a felek írásban rögzítik, valamint

b) a nemzetiségi önkormányzat testületi működéséhez kapcsolódó adminisztratív feladatok ellátását munkatársaival biztosítja, az ezzel kapcsolatos költségeket az Önkormányzat viseli.

2. A nemzetiségi önkormányzat munkájának segítése a jegyző feladata, különösen:

a) a nemzetiségi önkormányzat elnökével és tagjával megfelelő munkakapcsolat kiépítése, rendszeres és folyamatos kapcsolattartás, a közvetlen információáramlás biztosítása,

b) a nemzetiségi önkormányzat jogszerű működésének folyamatos figyelemmel kísérése, a törvényi előírásoknak megfelelő működéshez szükséges szakmai segítségnyújtás így különösen tájékoztatásadás szükség esetén joganyag biztosításával,

c) a nemzetiségi önkormányzat tevékenysége során felmerülő probléma kölcsönös közvetítése, a lehetséges megoldás megvalósításának elősegítése a jogszabályi előírások szem előtt tartásával,

d) a nemzetiségi önkormányzat gyakorlati működéséhez szükséges eszközök biztosításának figyelemmel kísérése, koordinálása,

e) a nemzetiségi önkormányzat testületi ülésén való részvétel,

f) a nemzetiségi önkormányzat testületi üléséről készült jegyzőkönyv elkészültének figyelemmel kísérése, annak törvényes határidőn belüli, kormányhivatalba történő továbbítása,

g) szükség esetén statisztikai adatszolgáltatás a nemzetiségi önkormányzat tevékenységével összefüggő feladatokról,

h) pénzkezelés, számlavezetés, költségvetés készítésével kapcsolatos feladat elvégzése, segítése.

i) a nemzetiségi önkormányzat pénzügyi gazdálkodásának és pénzforgalma számviteli nyilvántartása rendjének felügyelete,

j) a nemzetiségi önkormányzat működésével, tevékenységével összefüggő találkozón, rendezvényen és szakmai konzultáción való részvétel,

k) a nemzetiségi önkormányzattal kapcsolatos jogszabályok folyamatos figyelemmel kísérése,

l) a nemzetiségi önkormányzat működésével, tevékenységével kapcsolatos vezetői döntés közvetítése, annak végrehajtásáról történő referálás, valamint

m) a fenti feladatok ellátásával összefüggő napi, határidős ügyek intézése.

3. A gazdasági-pénzügyi feladatok ellátása az erre vonatkozó megállapodásban rögzítettek szerint történik. A megállapodás tartalmazza különösen a költségvetéssel kapcsolatos együttműködés, a számlakezelés, a pénzforgalom és számviteli nyilvántartások rendjét, a felelősségvállalás mértékét.

4. A nemzetiségi önkormányzat a normatív állami hozzájárulást a saját bankszámlájára kapja. A támogatás összege felett rendelkezni kizárólag a nemzetiségi önkormányzat jogosult.